Дамян Дамянов
Живях почти

chitanka.info

Живях почти като отшелник

във манастир и глух, и тих,

но без икони. В празник, в делник.

И вярата си не смених.

Признавам, може да е грешна,

бълнуване, напразен сън,

но да й изменя е смешно.

Изменник просто аз не съм.

Дори и фанатик да бъда,

е по-добре. Във тоз затвор

мен стига ми една присъда.

Не искам другата — позор.

28. V. 1994 г.

Издание:

Дамян П. Дамянов, Обади се, Любов!, Сиринга, С. 1995; ISBN 954-8100-03-7

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.